kardosdrur/scandi-wiki huggingface dataset:
Beograd-traktaten

Beograd-traktaten, også kaldet Freden i Beograd var en fredstraktat underskrevet den 18. september 1739 i Beograd af Det Osmanniske Rige  på den ene side og af Habsburg-monarkiet på den anden side. Traktaten afsluttede Den østrigsk-tyrkiske krig (1737–39).

Traktatens indhold

Traktaten afsluttede Habsburgernes involvering i den russisk-østrigske-tyrkiske krig, som Habsburgerne var indtrådt i i 1737 på russisk side. Østrigerne blev imidlertid besejret af tyrkerne under slaget og Grocka, hvorefter de indgik en fredsaftale med osmannerne ved Beograd-traktaten. Ved traktaten overgav Habsburgerne Kongeriget Serbien og Beograd, de sydlige dele af Temeswar, det nordlige Bosnien til osmannerne samt Oltenien til den osmanniske vasalstat Valakiet. Grænsen blev fastsat til floderne Sava og Donau. 

Habsburgernes udtræden af krigen fik Rusland til i 1739 at acceptere en fredsaftale med osmannerne, Niš-traktaten, der gav russerne adgang til at etablere en havn i Azov, hvorved Rusland fik adgang til Azovhavet og derigennem til Sortehavet.

Beograd-traktaten bragte  Kongeriget Serbiens uafhængighed til ophør. Kongeriget havde eksisteret siden 1718. Kongeriget blev ved den næste krig atter overført til Habsburgerne i 1788.

Traktaten er en af de sidste væsentlige traktater skrevet på latin.

Noter

Referencer

Litteratur og kilder

Se også 
 De russisk-tyrkiske krige

Eksterne henvisninger

WHKMLA - Serbia 1660-1789
The Encyclopedia of World History 2001: (1727-1746)

Traktater
Rusland i 1700-tallet
Rumæniens historie
Begivenheder i 1739
Osmanniske Rige
Russisk-osmanniske krige
Valakiet
Serbiens historie
Huset Habsburg
Bosnien-Hercegovina
Roony Bardghji

Roony Bardghji (født den 15. november 2005) er en svensk fodboldspiller, der spiller for den danske superligaklub F.C. København. Roony Bardghji har tillige spillet en række kampe på det svenske U-17 ungdomslandshold. Mens Bardghji var på kontrakt i FCK's ungdomsafdeling, spillede han for førsteholdet, hvor han den 21. november 2021 debuterede i startopstillingen i en alder af 16 år og seks dage som den yngste FCK-spiller nogensinde. I den næste kamp ugen efter scorede han og blev derved den yngste målscorer Superligaen nogensinde. I sommerpausen 2022 blev han officielt en del af førsteholdstruppen. 

Roony Bardghji har syriske forældre og er født i Kuwait.

Klubkarriere
Roony Bardghji begyndte sin karriere som ungdomsspiller i klubberne Kallinge SK, Rödeby AIF og Malmö FF. I 2020 skiftede han fra Malmö FF til F.C. København.. Den 21. november 2021 fik han seniordebut for FCK mod AGF i en kamp, hvor han startede inde.. Ugen efter fik han sin anden kamp, hvor han scorede til 2-1 i en 3-1 sejr over AaB, hvorved han i en alder af 16 år og 13 dage blev yngste målscorer i Superligaen.

Landsholdskarriere
Bardghji har spillet for det svenske U-17 landshold. Han blev i marts 2022 udtaget til det svensk U/21-landshold til en kamp mod Irland, men kom ikke på banen. Han fik debut for U/21-holdet i en alder af 16 år og 199 dage, da han blev skiftet ind 18 minutter før tid i en sejr mod Luxembourg, hvilket gjorde han til den yngste spiller for det svenske U/21-hold nogensinde.

Referencer

Eksterne henvisninger
 

Fodboldspillere fra Sverige
Fodboldspillere fra FC København
Verdenstræ

I mange myter findes der et verdenstræ, som danner den akse i verden, som kosmos er formet omkring:
 kapoktræet - det hellige verdenstræ i Mayakulturen
 Yggdrasil (muligvis asken) - nordisk mytologis verdenstræ

Referencer

Eksterne henvisninger 

Træer i fiktion
Religiøse kosmologier
Bukarest-traktaten (1812)

Bukarest-traktten varen fredstraktat, der blev indgået mellem Det Russiske Kejserrige og Det Osmanniske Rige den 28. maj 1812 i Bukarest og ratificeret den 5. juli 1812. Traktaten afsluttede den russisk-tyrkiske krig (1806-1812). Osmannerne havde klaret sig dårligt under krigen. Den osmanniske regering ønskede først og fremmest at holde sig ude at den kommende konflikt mellem Napoleons Frankrig og Rusland. Russerne ønskede ikke en krig på to fronter og havde derfor interesse i at afslutte konflikten med osmannerne, således at de kunne forberede sig på den kommende krig mod Frankrig. Osmannerne fik ved traktaten trukket sig ud af en potentielt katastrofal krig mod et begrænset tab af territorium.

Efter traktaten overdrog Osmannerriget til Rusland Budjak og det østlige Moldavien, mellem floderne Prut og Dnestr, Bessarabien; et område på ca. 45.630 km2. Rusland fik tillige handelsrettigheder på Donau.

I Transkaukasien opgav osmannerne deres krav på det vestlige Georgien ved at acceptere Ruslands annektering af kongedømmet Imereti in 1810. Omvendt fik osmannerne kontrol over Akhalkalaki, Poti og Anapa, der forinden under krigen var blevet erobret af russisk-georgiske tropper.

Ved traktaten blev tillige indgået en våbenhvile under det serbiske oprør og Serbien opnåede atter autonomi i Osmannerriget.

Bukarest-traktaten, der blev underskrevet af den russiske hærfører Mikhail Kutuzov, blev ratificeret af Aleksandr 1. af Rusland 13 dage før Napoleons invasion af Rusland.

Referencer

Litteratur og kilder 
 
 Ismail, F. "The making of the treaty of Bucharest, 1811-1812," Middle Eastern Studies (1979) 15#2 pp 163-192 online.

Se også 
 De russisk-tyrkiske krige

Eksterne henvisninger 

 Encyclopædia Britannica Concise - Treaty of Belgrade
 WHKMLA - Serbia 1660-1789
 The Encyclopedia of World History 2001: (1727-1746)

Traktater
Rusland i 1800-tallet
Rumæniens historie
Begivenheder i 1812
Osmanniske Rige
Russisk-osmanniske krige
Valakiet
Serbiens historie
Georgiens historie
Bukarest-traktaten

Bukarest-traktaten kan henvise til:

 Bukarest-traktaten (1812) - en fredstraktat mellem Rusland og Osmannerriget, der afsluttede den russisk-tyrkiske krig (1806-12)
 Bukarest-traktaten (1886) - en fredstraktat mellem Serbien og Bulgarien, der afsluttede den serbisk-bulgarske krig
 Bukarest-traktaten (1913), også kaldet Freden i Bukarest (1913) - en fredstraktat mellem Bulgarien, Rumænien, Serbien, Montenegro og Grækenland, der afsluttede den anden balkankrig
 Bukarest-traktaten (1916) - en traktat om alliance mellem Kongeriget Rumænien og Ententemagterne (Frankrig, Storbritannien, Italien og Rusland)
 Bukarest-traktaten (1918), også kaldet Freden i Bukarest (1918)- en traktat mellem Rumænien og Centralmagterne (Østrig-Ungarn, Bulgarien, Det Tyske Kejserrige og Osmannerriget), senere annulleret ved Centralmagternes nederlag.
Abduktion (bevægelse)

Abduktion  er bevægelse væk fra legemets centrale akse.

Eksterne henvisninger 

 Abduktion hos Doktorabc.dk

Motorik
Pamvotida-søen

Pamvotida-søen eller Pamvotis ( ), almindeligvis også Ioannina-søen (, Limni ton Ioanninon) er den største sø i Epirus, beliggende i den centrale del af den regionale enhed Ioanninas i det nordlige Grækenland . Den regionale hovedstad Ioannina mod vest og byen Perama mod nord er bymæssige bebyggelser, der omkranser søen, mens den resterende del af dens periferi består af landbrugsjord. Søen har små fiskerihavne og en bådhavn. Der er en regelmæssig bådforbindelse til Ioannina-øen. Den græske nationalvej 6 går langs den nordsiden af søen

Geografi 
Pamvotida-søen ligger i 470 meters højde syd for Mitsikeli-bjergene. Den får vand fra flere små floder. Den har ingen overfladeudløb, men den afvandes gennem karstiske jordfaldshuller mod floderne Arachthos, Louros og Kalamas. I 1960 blev der bygget en tunnel og en grøft, der afvander fra den nordlige ende af søen til floden Kalamas. Den lille beboede ø Ioannina, hvor Ali Pasha gemte sig i de sidste dage af sin regeringstid, ligger nær den nordlige kyst.

Biologi 
Urbanisering og forurening truer søens økosystem, der er hjemsted for små pattedyr, vandfugle og er rig på fisk og krebsdyr. Eutrofiering resulterer i algeopblomstring om sommeren. Pamvotida-søen er hjemsted for Tsima (Τσίμα), en fiskeart, der er endemisk i søen. To bryozoarter er for nylig blevet rapporteret fra søen.

Kilder og henvisninger 
 
 Franz X. Bogner & Georg Pilidis: Lake of Ioannina - Limni Pamvotis . Ioannina, 2010, (tosproget bog).
 Billeder af Lake Pamvotida, Ioannina af Dimitrios Sioutis
 Ioannina på GTP Travel Pages (på engelsk og græsk)

Søer i Grækenland
Epirus
Ioannina (flertydig)

Navnet Ioannina  kan henvise til flere artikler.
 Byen Ioannina i periferien Epirus i Grækenland.
 Den regionale enhed Ioannina.
 Ioannina (ø), en ø i Pamvotida-søen.
Bonbonniere

En bonbonniere er en brugskunstnerisk krukkelignende beholder ofte af porcelæn eller glas, der bruges til opbevaring af bolsjer, konfekt eller lignende. Navnet er et fremmedord fra det franske bonbonnière, afledt af fransk bonbon der bredt betyder slik i form af bolsje eller godte. 
De rummer typisk fra en halv liter til to, og mange af udgaverne i glas har en form for opsats, der benyttes til at løfte låget.

I Danmark har mange glas- og porcelænsproducenter fremstillet disse gennem tiderne, heriblandt Den kongelige Porcelainsfabrik (i dag Royal Copenhagen), Holmegaard Glasværk, Lyngby Porcelæn og Kähler Keramik, hvorfor der foruden nye udgaver ofte er et bredt udvalg af dem til salg hos antikvariater og genbrugsbutikker. Eksempelvis har Royal Copenhagen forsat bonbonniere i produktion.

Referencer

Eksterne henvisninger 

 Bonbons hos Runeberg.org − Samme side har : bonbonniere (fransk), Æske til Bonbons. 

Beholdere
Porcelæn
Keramik
Glas
TMZ

TMZ er et onlinemedie ejet af Fox Corporation, der driver tabloidjournalistik. TMZ åbnede den 8. november 2005 og var dengang drevet i et samarbejde mellem AOL og Telepictures, en del af Warner Bros., indtil Time Warner afviklede AOL i 2009. WarnerMedia solgte den 13. september 2021 TMZ til Fox Corporationsom led i moderselskabets omstrukturering.

Navnet TMZ er et akronym for thirty-mile zone, et udtrykt der tidligere blev anvendt om at film- og tv-industiens såkaldte "studio zone"; et område indenfor en radius af 30 miles (ca. 50 km) omkring West Beverly Boulevard og North La Cienega Boulevard i Los Angeles i Californien. Området blev kaldt "studio zone" fordi et stort antal film- og tv-studier lå inden for området.

TMZ's chefredaktør er Harvey Levin.

Referencer

Eksterne henvisninger 
 

Etableret i 2005
Netmedier
Netaviser
Underholdningsnetsteder
Medievirksomheder fra USA
Los Angeles
Proces (datalogi)

Indenfor datalogi er en proces en instans af et computerprogram, som er under udførelse af en eller flere tråde. Processen omfatter programkoden og dens aktivitet. Afhængig af styresystemet (OS) kan en proces udgøres af op til flere tråde under udførelse, som udfører processorinstruktioner samtidigt.

Selvom et computerprogram er en passiv samling af processorinstruktioner typisk lagret i en fil i et baggrundslager, er en proces udførelsen af disse processorinstruktioner efter at være blevet hentet fra baggrundslagret til arbejdshukommelsen. Adskillige processer kan være associeret med det samme computerprogram; fx vil resultatet af adskillige åbne instanser af det samme computerprogram betyde at mere en proces bliver udført.

Se også 
 Tråd (datalogi)

Referencer 

 

Datalogi
Sankt Marthas helligkilde

Sankt Marthas helligkilde i Karise, også omtalt som Den hellige fru Marthas Kilde i præstegårdshaven i Karise, er en kilde, der fra katolsk tid har været tilskrevet helbredende virkning, når man drak af den. 

Vandmængden har været aftagende. Som den forefindes i dag, er den fredet og ligger som en murstensmuret brønd med dæksel. Vi mangler endnu viden om oprindelsen og om fru Martha, der formodes at være en dansk kvinde til forskel fra den bibelske person Martha. 

I udlandet har andre personer været kendt som Sankt Martha, især den bibelske, og flere kirker bærer dette navn. En by i Steiermark i Østrig hedder Sankt Martha.

Kilde 
 https://trap.lex.dk/Helligkilde,_Karise

Referencer  

Kilder
Martha
Ling Liong Sik

Tun Dr. Ling Liong Sik (simplificeret kinesisk: 林良实; pinyin: Lín Liángshí) (født 18. september 1943) malaysisk politiker. Han fungerede som transportminister i Malaysia fra 1986 til 2003 og var også formand for MCA.

Den 4. februar 1988 blev Ling Liong Sik udnævnt som overgangspremierminister i Malaysia indtil den 16. februar samme år.

Den 27. oktober 2015 anlagde den malaysiske premierminister Najib Razak en retssag mod Ling Liong Sik for ærekrænkelse. Han påstod i klagen, at Ling Liong Sik kom med ærekrænkende bemærkninger, der beskyldte ham for at misbruge 1MDB-midler den 3. oktober samme år og offentliggjorde dem på nyhedswebsteder. Den 22. maj 2018 trak Najib retssagen tilbage og indvilligede i at betale et gebyr på RM25.000.

Han er også en af de mest indflydelsesrige kinesiske politikere i det moderne Malaysia.

Privat 
Han er gift med Ong Ee Nah og har to sønner: Ling Hee Leong og Ling Hee Keat.

Referencer

Noter 

Malaysias premierministre
Inkorporering

I sprogvidenskab betegner inkorporering et tilfælde hvor et ord bliver tæt forbundet til et udsagnsord.

I dansk siges inkorporering at ske ved visse udsagnsord og navneord i nøgen form (dvs. uden artikel),
for eksempel "læse avis" og "gå tur".
Inkorporering siges også at kunne ske med navneord i flertal og med masseord, for eksempel "male huse" og "spise grød".

Henvisninger 

Sprogforskning
Storm museet

STORM museet huser de to sammenlagte museer Storm P. og Alhambra.
STORM er det nu samlede "museum for humor og satire". De to museer blev fusioneret i 2021.

STORM indeholder alt fra historiske kunstnere som Storm P., Liva Weel og Dirch Passer til nutidens Roald Als, Casper Christensen og Lisbet Dahl.

Eksterne henvisninger 

 Frederiksbergmuseerne består af museerne: STORM, Bakkehuset, Cisternerne og Møstings Hus.

Museer i Region Hovedstaden
Museer etableret i 2021
Frederiksberg Kommune
Skorstensgaard

Skorstensgaard er en danskejet kæde af bilværksteder, som omfatter 22 værksteder fordelt rundt i Danmark. Kæden foretager service og reparation af brændstofdrevene, hybrid- og elbiler samt reparation og opretning af skadede biler.

Hovedkontoret ligger på trianglen i Kolding, men virksomheden blev grundlagt i 2009 i Fredericia af brødrene Martin Skorstensgård og Anders Skorstengaard, som i dag fortsat fungerer som administrerende direktører for virksomheden. Brødrene er selv uddannede mekanikere, men har efter endt uddannelse videreuddannet sig som produktionsteknolog med speciale i drift.

Der er ca. 120 ansatte. 

Skorstensgård vandt årets værksted i 2016, 2017, 2018 og blev nomineret til årets værkstedskæde i 2021. De har derudover modtaget en Gazelle pris og er blevet indstillet til EY Entrepreneur of the Year 5 gange.

Kritik i forbrugerprogrammet 'Kontant' 
I august 2021 sendte TV-programmet DR Kontant en kritisk udsendelse om Skorstensgaard, hvor flere tidligere medarbejdere, herunder en tidligere værkfører, beskrev, at de blev opfordret til at tilbyde unødvendige og dyre reparationer til kunderne. Kontant har senere fået kritik af Pressenævnet for dele af udsendelsen, herunder ukorrekte oplysning, redigeringen, utilstrækkelig forelæggelse og for afvisningen af genmæle.

Referencer

Eksterne henvisninger 
 

Danske virksomheder etableret i 2009
Virksomheder i Kolding
Bilforhandlere og autoværksteder i Danmark
Robot'n'Roll (album)

{{Infoboks album
  |Titel        = Robot'n'Roll
  |Cover        =
  |Coverstørrelse =
  |Kunstner     = Gnags
  |Type         = studie
  |Udgivet      = 12. april 2019
  |Spor         = 10
  |Genre        = Pop, rock
  |Længde       = 
  |Sprog        = 
  |Indspillet   = 
  |Producer     = 
  |Lydtekniker  =
  |Mixing       =
  |Mastering    =
  |Udgiver      = Sony Music
  |Musikere     =
  |Anmeldelser  = 
  |Hitlister    =
  |Priser       =
  |Før          = Nørd(2017)
  |Nu           = Robot'n'Roll(2019)
  |Efter        = På ryggenaf en drøm2022
  |Langtype     =
  |Kompileret af= 
| Diverse     = 
}}Robot'n'Roll er titlen på det 23. studiealbum fra det danske rockband Gnags. Det udkom den 12. april 2019 hos Sony Music.

Spor
 "Når Robotterne Kommer" (3:19) "Guldkaret" (3:32) "Syndflod Af Plastik" (3:19) "Kærlighed Og Luftballoner" (3:36) "Gnags Dancing" (3:05) "Berømmelse" (3:45) "Dagen Var Fuld Af Forventning" (3:23) "Fremtidens By" (2:41) "Sand I Mine Lommer" (3:15) "De Berømte Sidste Ord" (3:44)''

Referencer 

Gnags-album
Album fra 2019
Kastos

Kastos () er en græsk ø og et tidligere samfund øst for øen Lefkas, De Joniske Øer, Grækenland. Siden kommunalreformen i 2011 er den en del af kommunen Lefkada, hvoraf den er en kommunal enhed. Indtil 1974, da den blev en del af Lefkada-præfekturet, blev øen administreret under Cephalonia-præfekturet (Ithaca- provinsen). Den nærmeste ø er Kalamos, med en dyb kanal imellem dem; fastlandet er cirka 5 kilometer mod nordøst i den regionale enhed Aetolia-Acarnania.

Geografi 

Øen har kun én landsby, den homonyme Kastos, der ligger på dens østkyst. Det har en befolkning på omkring 80, der hovedsageligt er involveret i turisttjenester såvel som fiskeri. I løbet af sommeren vender tidligere lokale tilbage på ferier og danner sammen med de fluktuerende besøgende, der ankommer på yachter, dens sæsonprægede karakter. Øen er 7 km lang fra nord til syd og 800 m bred. Området er 5.901 km2 og dens højeste punkt er 142 meter over Middelhavets niveau. Kastos har to kirker, Agios Ioannis Prodromos, som ligger i centrum af landsbyen, og Agios Emilianos, der ligger omkring 4 km nordøst for landsbyen. Agios Ioannis kirke er dekoreret med vægmalerier fra den bemærkelsesværdige eptanesiske maler Spyridon Gazis. Desuden har øen to vindmøller og tre olivenpresser, ingen af dem fungerer længere.

Kilder og henvisninger 

 Kastos (ø) information
 Kastos (landsby) information

Øer i Grækenland
De Joniske Øer
Birkeretten

Birkeretten er en lovtekst der kendes i ret forskellige versioner fra Island, Norge, Skåne og Sverige. Tidligst fra det 10. århundrede virkede den islandske og specielt norske birkeret som en søfartsret (norrøn: farmanna lögh) og handelsret - vedrørende praksis på markedspladsen (norrøn: kaupangr) - og fra omkring det 13. århundrede også den skånske og svenske version, der iøvrigt omfatter dels landlige hhv. bymæssige sagsforhold. Formentligt har den islandske version kun kortvarigt været en selvstændig lov, og er snart blevet indarbejdet i datidens lovform, kendt som Grågåsen, mens den norske, skånske og svenske version har været i brug, og under forandring, op til det 16. århundrede, specielt med virke som stadsret.

Reference overblik 
 Island
 "Um rétt íslendínga í Noregi", biark eyar rett
 Primærtekst: 
forstået som henvisning til
 "Um Rétt Noregs konungs a Islandi"
 Primærtekst: 
 Beskrivelse: 
 Norge
 "Her hæfia[??] upp farmanna løgh", biarcæyar rette
 Primærtekst: . Som stadsret er lovteksten mere omfattende og såvel sammenstykket: 
 Beskrivelse: 
 Sverige
 Hær byriæs biærköæ rættær
 Primærtekst: 
 Beskrivelse: 
 Skåne
 "Biærke ræt" Thettæ ær thæn ræt ther man caller ware biærke ræt ther i Lund ær
 Primærtekst:  ;
 Beskrivelse:  ; se evt. også

Litteratur

Primærtekster 
 
 
 
 

Retshistorie
Gunner Arpe Nielsen

Gunner Arpe Nielsen (født 20. februar 1967 i Kalundborg) er generalmajor og Hærchef. Han blev udnævnt 17. maj 2021 efter at have været fungerende i en periode.

Referencer 

Generalmajorer fra Danmark
Konselj

Konselj (svensk før Konseil) er i Sverige et regeringsmøde som ledes af statsoverhovedet. Sveriges grundlov siger at statsministeren har ansvar for at holde statsoverhovedet underrettet om rigets anliggender: "När det behövs sammanträder regeringen i konselj under statschefens ordförandeskap." (Regeringsformen 5 kap. 3§). Denne form for informasjonskonselj er formelt indkaldt af statschefen, men beslutningen om at indkalde til konselj tages i samråd med statsministeren.

Konselj er endvidere obligatorisk når Riksdagen har valgt ny statsminister. Efter at den tiltrædende statsminister har meddelt hvilke ministre som skal indgå i regeringen, skal et konselj finde sted hvor den nye regering og Riksdagens talman møder statsoverhovedet (Regeringsformen 9 kap. 4§). Det er ved dette konselj den nye regering formelt tiltræder.

Konseljsalen 
Konseljsalen på Stockholms slot har været anvendt til konselj siden ca. 1870.

Salen blev anvendt som spisesal i Gustav 3.s regeringstid. Her blev det på fransk manér holdt publik taffel en gang om ugen, en ceremoniel banket hvor kongelige spiste med tilskuere. Dele af den oprindelige indretning fra 1700-tallets begyndelse er bevaret, for eksempel de skulpterede døre i eg som oprindeligt var malede og forgyldte. Salen fik ny indretning i Karl 15.s regeringstid.

Salens lyskroner er lavet i Wien i 1860'erne. De skulpterede lænestole fra omkring 1700 kommer fra Mälsåkers slott i Södermanland. Borduret i forgyldt bronze er sandsynlig fremstillet i Augsburg i begyndelsen af 1600-tallet. I salen er der desuden en samling byster af svenske konger. Rytterportrættet af Karl 14. Johan er malet af Fredrik Westin.

Referencer 

Sveriges politik
Danmarks Folkebogsamlinger

Foreningen Danmarks Folkebogsamlinger blev stiftet 25. november 1906 på initiativ af redaktør  Rasmus P. Nielsen, lærer Jens Bjerrre og Andreas Schack Steenberg. Sidstnævnte var medlem af Komiteen til Understøttelse af Folkebogsamlinger. Foreningens formål var at fremme bibliotekssagen i Danmark, dvs. at arbejde for udbredelsen af folkebogsamlinger / folkebiblioteker. Det skulle gøres ved at arbejde for større offentlige tilskud til bibliotekerne, forhandle med boghandelen om fordelagtige indkøb og yde hjælp ved oprettelsen af nye biblioteker. En vigtig opgave for foreningen var at udgive Bogsamlingsbladet, som udkom 1906-1920.

Foreningen havde succes med sit arbejde. I år 1900 udlånte bibliotekerne 307.000 bind. Dette tal var steget til 1.160.000 bind i 1920. Et vigtigt initiativ i agitationen var bibliotekernes deltagelse i stationsbyudstillingen på Landsudstillingen i Aarhus i 1909. Som led i folkeoplysningen skulle udstillingen inspirere til at bygge bedre stationsbyer, oprette nye biblioteker og fremme læsningen af gode bøger. På udstillingen vistes idealet på et folkebibliotek i stationsbyerne.

Uenighed om bibliotekernes udvikling
Der opstod efterhånden uenighed med forskellige opfattelser af oplysning og traditioner og om hvorledes bibliotekerne skulle udvikle sig. På den ene side stod en moderne fløj, som var tilhængere af en professionalisering af biblioteker, hvorefter bibliotekerne  blev drevet af faguddannet personale og udviklede sig efter en samlet plan. På den anden side stod en fløj, præget af folkelig idealisme. Det var som oftest lærere, der ønskede at opretholde sognebogsamlingerne i deres fritid, og som opfattede biblioteksarbejdet som en videreførelse af deres oplysningsarbejde. Det skulle ske med så ringe indblanding fra staten som  muligt.

Uenigheden mellem de to fløje blev så stor, at den moderne fløj i 1916 med Thomas Døssing i spidsen trådte ud af foreningen og i stedet dannede Dansk Biblioteksforening. Trods organisatoriske uenigheder arbejdede man fælles om at få gennemført en dansk bibliotekslov.

Lov om statsunderstøttede Biblioteker af 5. Marts 1920
I 1919 blev nedsat et udvalg, der skulle forberede en bibliotekslov. I den forbindelse blev Foreningen Danske Folkebogsamlinger og Dansk Biblioteksforening sluttet sammen og dannede Danmarks Biblioteksforening i 1919.

Lovudvalget afgav en enstemmig indstilling, som førte til Lov om statsunderstøttede Biblioteker af 5. Marts 1920.

Referencer

Se også
 Bogens Verden, tidsskrift


Foreninger fra Danmark
Etableret i 1906